
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 155
                                                         din 28 septembrie 2017
                 privind prelungirea unui contract de închiriere, încheiat cu S.C. SAWELY PROD S.R.L.
             Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.754/18.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de domnul Colceriu Dan Iosif, în calitate de reprezentant legal al S.C. SAWELY PROD S.R.L., înregistrată la Municipiul Sighișoara sub nr. 24.800/18.09.2017, cu referire la prelungirea contractului de închiriere nr. 86/2012, având ca obiect terenul aferent construcției – C5, situat în Municipiul Sighișoara, str. Mihai Eminescu, nr. 4 - 6, în suprafață de 436,00 mp., cu destinația de teren curți - construcții, aferent construcției – C5, proprietatea societății, a cărui termen va expira la data de 30.09.2017; 

Având în vedere clauza din contractul de închiriere, a cărui termen va expira la data de 30.09.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractului de închiriere, nu sunt afectate planurile de sistematizare şi că terenul închiriat nu mai face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractului de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 24.752/18.09.2017, prin care se propune prelungirea contractului de închiriere, încheiat cu S.C. SAWELY PROD S.R.L., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

              H O T Ă R Ă Ş T E:

Art. 1. (1) Se aprobă prelungirea contractului de închiriere nr. 86/2012, încheiat cu S.C. SAWELY PROD S.R.L., având ca obiect terenul aferent construcției – C5, situat în Municipiul Sighișoara, str. Mihai Eminescu, nr. 4 - 6, în suprafață de 436,00 mp., înscris în C.F. nr. 9676, sub nr. top. 555/3/7, nr. cad. 1353/7, cu destinația de teren curți - construcții, aferent construcției – C5, proprietatea chiriașului S.C. SAWELY PROD S.R.L., a cărui termen va expira la data de 30.09.2017.

(2) Începând cu data de 01.10.2017, chiria va fi de 872,00 lei/lună, respectiv de 2,00 lei/mp./lună, stabilită potrivit anexei nr. 1, poziția 24 din Hotărârea Consiliului Local Sighișoara nr. 21/30.01.2014 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2. Prelungirea contractului de închiriere amintit la art. 1 din prezenta hotărâre se va face numai dacă persoana juridică menționată nu are debite restante faţă de Municipiul Sighişoara, la data încheierii contractului.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                        Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. SAWELY PROD S.R.L.
11 ex. 

B.A.
